PREVEDERI LEGISLATIVE PRIVIND FINANŢAREA ACTIVITĂŢILOR CULTURALE – BULGARIA, ESTONIA, GRECIA, ITALIA, SLOVACIA



BULGARIA


Legea privind protecţia şi dezvoltarea culturii (1996), cu modificările ulterioare

Art. 18. 

(1) Localităţile întocmesc şi pun în practică politica de protecţie şi de dezvoltare a culturii, care combină principiile politicii culturale naţionale cu condiţiile locale şi tradiţiile proprii.
 
(2) Consiliul municipal ia decizii cu privire la: 

1. finanţarea institutelor culturale municipale din bugetele locale; 

2. stabilirea cuantumului taxelor locale pentru stimularea dezvoltării entităţilor culturale din municipiu; 

3. desfăşurarea concursurilor pentru iniţiative culturale, proiecte de creaţie,  programe etc, finanţate de la bugetul localităţii; 

4. participarea comună, împreună cu companiile din domeniu, fundaţii şi asociaţii municipale, pentru punerea în aplicare a programelor culturale; 

5. înfiinţarea, transformarea şi închiderea institutelor culturale regionale cu sediul in localitate;


6. acordarea de burse de creaţie pentru sprijinirea tinerilor autori în cultură; 

7. recompensarea pentru contribuţii şi realizări deosebite în sfera culturii; 

8. sprijinirea dezvoltării artei de amatori; 

9. crearea unor programe de conservare pentru arta populară. 

(3) Pentru punerea în aplicare a obiectivelor în domeniu, structurile de conducere locală trebuie să fie susţinute de public - consilii de experţi şi comisii, în cazul în care participă reprezentanţi ai uniunilor de creaţie, departamentelor şi organizaţiilor interesate, precum şi de autori individuali şi experţi. 

(4) Consiliile şi comisiile de experţi sunt organisme consultative, înfiinţate pentru o anumită perioadă, prin ordin al primarul localităţii. 

(5) Consiliile de experţi dau avize şi evaluări cu privire la activitatea institutelor culturale municipale şi regionale, privind aplicarea principiilor politicii culturale naţionale, în funcţie de condiţiile şi tradiţiile locale, realizează lucrări despre operele individuale de artă şi activităţile culturale care ar putea afecta sănătatea spirituală a copiilor şi tinerilor (,,,)

Art. 20. 

Pentru afirmarea valorilor spirituale ale naţiunii, a standardelor umane şi morale:

1. Ministrul culturii şi directorii generali ai posturilor naţionale de radio şi televiziune vor încheia contracte anuale pentru programe şi emisiuni în domeniul culturii, pentru crearea, prezentarea şi difuzarea valorilor culturale bulgare;

2. Ministrul culturii, ministrul educaţiei şi ştiinţei, ministrul apărării şi preşedintele  Agenţiei de stat pentru tineret şi sport propun în fiecare an Consiliului de miniştri programe educaţionale pentru copii şi tineri, finanţarea fiind prevăzută în bugetele departamentelor respective.

Art. 21. 

(1) Ministrul Culturii va propune în fiecare an Consiliului de Miniştri calendarul cultural pentru evenimente naţionale şi comemorări ale evenimentelor şi personalităţilor proeminente. Finanţarea acestor evenimente trebuie să fie prevăzută în bugetul Ministerului Culturii pentru anul respectiv.

(2) Calendarul naţional cultural se aprobă de către Consiliul de Miniştri.

Art. 22.

(1) Pentru promovarea culturii naţionale şi exportul temporar de articole valoroase ale patrimoniului cultural-istoric, garanţiile corespunzătoare vor fi luate de către stat prin intermediul Ministerului de Finanţe.

(2) Decizia de para. 1 pentru fiecare caz în parte trebuie să fie luată de Consiliul de Miniştri la  propunerea ministrului culturii (...)

Art. 28 

Se înfiinţează Fondul naţional pentru cultură (...)

Art. 31. 

(1) Resursele fondului vor fi colectate din următoarele surse:

1. 50% din cuantumul amenzilor prevăzute de Legea pentru drepturile de autor şi a drepturile conexe;

2. 10% din veniturile provenind din chiriile încasate de societăţile comerciale cu participare de stat în domeniul culturii, deducerile fiind făcute înainte de împărţirea sumelor obţinute din chirie între proprietar şi bugetul de stat;

5. din taxele prevăzute în Legea pentru patrimoniul cultural şi muzee;

5a. 50% din taxele şi amenzile încasate pentru nerespectarea drepturilor de proprietate intelectuală şi a drepturilor de autor, în conformitate cu Legea privind producţia şi comerţul cu discuri optice, matriţe şi alte suporturi, având ca subiect conţinutul drepturilor de autor şi drepturile conexe;


6. din amenzi şi sancţiuni prevăzute de Legea pentru patrimoniul cultural şi muzee (...); 

8. 10% din preţul contractat pentru închirierea de articole - monumente culturale mobile proprietate de stat, incluse în expoziţii din ţară (...);

11. din subvenţii, testamente şi sponsorizări ale persoanelor fizice cetăţeni bulgari şi străini, precum şi persoane juridice (...);

14. alte surse determinate prin lege de către Consiliul de Miniştri.


(2) Resursele fondului vor fi cheltuite pentru:

1. proiecte şi programe de importanţă naţională, internaţională şi locală, pentru crearea, conservarea şi difuzarea de opere de artă şi cultură, precum şi pentru conservarea şi promovarea patrimoniului istorico-cultural naţional;

2. activitatea de cercetare ştiinţifică în domeniul culturii;

3. sprijinirea de evenimente culturale şi iniţiative de importanţă naţională şi internaţională;

4. programe şi proiecte pentru extinderea activităţii culturale internaţionale;

5. programe şi proiecte pentru noi forme experimentale de activitate culturală;

6. programe şi proiecte pentru protecţia libertăţii evenimentelor culturale religioase şi lingvistice ale cetăţenilor de altă etnie sau ale comunităţilor locale;

7. programe educaţionale şi proiecte în domeniul culturii, pentru îmbunătăţirea şi dezvoltarea calităţii educaţiei în domeniul artei şi culturii;

8. acordarea de burse de creaţie pentru sprijinirea tinerilor autori şi laureaţi, precum şi pentru alţi tineri specialişti în domeniul culturii, cu o durată de până la 2 ani;


9. programe şi proiecte de cercetare, păstrarea şi promovarea patrimoniului cultural-istoric;

10. programe şi proiecte pentru protecţia şi dezvoltarea culturii pentru comunităţile bulgare din străinătate;

11. programe şi proiecte pentru extinderea accesului copiilor şi tinerilor la activităţi culturale;

12. recompense pentru rezultate deosebite în domeniul culturii;

13. programe şi proiecte de stimulare a artei de amatori (...).

Art. 36. 

(1) Consiliul municipal va crea fondul municipal "Cultura" şi va aproba Regulamentul pentru desfăşurarea activităţilor de profil.

(2) Resursele fondului vor fi colectate din:

1. resurse obţinute prin punerea în aplicare a programelor şi proiectelor propuse în domeniul culturii;

2. subvenţii şi sponsorizări de la persoane fizice bulgare şi străine, precum şi persoane juridice;

3. alte surse din conturile fondului;

4. alte surse stabilite prin decizie a consiliului municipal.

(3) Resursele fondului vor fi cheltuite pentru:

1. punerea în aplicare a proiectelor şi programelor în domeniul culturii;

2. realizarea de evenimente culturale;

3. participarea la finanţarea comună cu persoane fizice/juridice a iniţiativelor culturale cu participare bulgară şi internaţională;

4. sprijinirea artei de amatori;

5. asigurarea de burse de creaţie pentru copii şi tineri talentaţi (...)

ESTONIA

Legea privind instituţiile culturale (2003)
 

§ 15. 

Buget şi finanţare

(1) O instituţie care îşi desfăşoară activitatea în domeniul artelor dispune de un buget propriu. În scopul de a elabora bugetul unei instituţii din arta spectacolului, cheltuielile trebuie să fie planificate, iar sursele de acoperire a cheltuielilor trebuie să fie specificate.

(2) Sursele pentru acoperirea cheltuielilor unei instituţii din arta spectacolului sunt următoarele:

1) veniturile din vânzarea de bilete;

2) veniturile provenite din activitatea economică conexă domeniului principal de activitate;

3) veniturile din acţiuni specifice şi dotări;

4) donaţii şi alte venituri;

5) subvenţii de la bugetul localităţii în care îşi are sediul instituţia;

6) subvenţii de la bugetul de stat.

(3) Valoarea subvenţiilor care urmează să fie acordate se stabilesc în bugetul de stat din anul respectiv.

(4) Valoarea subvenţiilor acordate pentru o instituţie de artă, municipală sau rurală, se stabilesc de către consiliul local respectiv.


(5) instituţiile culturale private şi de stat  pot primi subvenţii de la bugetul de stat prin Ministerul culturii, pe baza unei cereri, în conformitate cu procedura prevăzută în prezentul act.


§ 16. 

Principii pentru acordarea de subvenţii de la bugetul de stat

(1) O subvenţie se acordă pentru un spectacol sau concert. Aceasta compensează diferenţa dintre costul real al serviciilor oferite unui vizitator şi preţul estimat al biletului. Subvenţiile se acordă pe baza numărului de vizitatori şi a numărului de producţii noi sau programe de concert comandate de către Ministerul Culturii, precum şi pe baza costurilor suportate de instituţia de cultură, care decurg din remunerarea salariaţilor şi managementul proprietăţii.

(2) Preţul estimat al biletului se calculează având în vedere amplasamentul instituţiei culturale, datele Biroului de Statistică cu privire la venitul mediu al locuitorilor din zonă şi al principalelor grupuri ţintă de vizitatori.

(3) La luarea unei decizii privind acordarea subvenţiei se are în vedere importanţa naţională a instituţiei.

§ 17. 

Formarea unui comitet consultativ

(1) Pentru alocarea subvenţiilor de la bugetul de stat pentru instituţiile din domeniul artei spectacolului, Ministrul culturii va înfiinţa un comitet consultativ.  Termenii pentru îndeplinirea atribuţiilor comisiei, numirea preşedintelui şi a membrilor comisiei, precum şi structura serviciilor vor fi stabilite printr-o directivă a Ministerului culturii.

(2) Comitetul este format din maxim 9 membri, durata mandatului fiind de 3 ani.


(3) Comitetul este alcătuit din trei reprezentanţi ai Ministerului culturii, un reprezentant al Ministerului de finanţe, un reprezentant al organizaţiei care reprezintă persoanele angajate în activităţi de creaţie în domeniul artei spectacolului, un reprezentant al organizaţiei care-i reprezintă pe patronii firmelor care-şi desfăşoară activitatea în domeniu, precum şi trei membri ai publicului.


§ 18. 

Depunerea cererilor

(1) O instituţie culturală depune o cerere scrisă de finanţare către Ministrul Culturii, la data stabilită de către ministrul de resort pentru întocmirea bugetului pe anul următor.

(2) La cerere se anexează


1) planul de dezvoltare şi repertoriul pe anul următor;

2) o propunere de buget pentru exerciţiul financiar următor.

 
§ 19. 

Competenţele comitetului

(1) Comitetul evaluează respectarea de către o instituţie culturală a cerinţelor specificate de lege şi va face o propunere către ministrul culturii, pe baza principiilor de acordare a subvenţiilor pentru instituţiile de acest tip.


1) pentru pregătirea proiectului de buget - întocmirea listelor cu privire la beneficiarii de subvenţii, precum şi valoarea subvenţiilor;

2) pentru alocarea de subvenţii pentru anul în curs, în baza valorii fondurilor prevăzute pentru instituţiile abilitate;


(2) Decizia finală privind acordarea de subvenţii de la bugetul de stat şi alocarea acestora se face de către ministrul culturii.


§ 20

Încheierea contractului de finanţare

(1) Ministerul Culturii va încheia un contract cu o instituţie culturală de stat sau privată, în ceea ce priveşte alocarea de subvenţii, în termen de o lună de la aprobarea bugetului Ministerului Culturii.

(2) Contractul priveşte următoarele elemente:

1) părţile contractante/reprezentanţii acestora;

2) valoarea subvenţiei;

3) drepturile, obligaţiile şi responsabilităţile părţilor;

4) procedura de depunere a rapoartelor cu privire la utilizarea subvenţiei;

5) condiţiile şi procedura de modificare a contractului;

6) condiţiile şi procedura de reziliere a contractului;

7) data intrării în vigoare şi expirarea contractului;

8) data şi locul semnării contractului;

9) detalii cu privire la părţile contractante.


GRECIA


Legea nr. 2273/1994


Art. 6


Orchestra Naţională de Muzică


1. Reprezintă o entitate privată cu sediul în Atena. Potrivit dispoziţiilor prezentei legi, orchestra nu este considerată o societate din sectorul public, neaplicându-se dispoziţiile privind contractele de achiziţii publice şi proiectele de lucrări publice sau de interes public, în conformitate cu regulile economiei de piaţă şi de drept privat.

2. Orchestra este o entitate care desfăşoară o activitate caritabilă, fiind înfiinţată pentru a difuza, promova, dezvolta şi cultiva toate formele de muzică grecească. Scopul acestei structuri este:

a. studierea, cercetarea şi promovarea muzicii populare, tradiţională, bizantină şi modernă;

b. organizarea spectacolelor de muzică;

c. înfiinţarea şi funcţionarea de ansambluri muzicale;

d. înfiinţarea şi funcţionarea de ateliere de muzică grecească (…);

f. înregistrări audio-video de muzică grecească;

g. desfăşurarea de acţiuni de cooperare şi parteneriat cu alte organizaţii culturale din sectorul public şi privat, inclusiv cu organizaţii de artă din străinătate, pentru producţia de evenimente artistice.

3. Resursele financiare ale orchestrei sunt următoarele:

a. o subvenţie anuală de la Ministerul culturii;

b. venituri din spectacole muzicale si producţii;

c. contribuţii, donaţii, sponsorizări, subvenţii, legate, moşteniri şi alte venituri din surse guvernamentale sau private, din partea Uniunii Europene şi alte organizaţii internaţionale;

d. venituri din investiţii de fonduri;

e. venituri din activele imobiliare.

4. Orchestra se bucură de toate drepturile legale prevăzute de legiuitor, fiind  scutită de orice taxe de stat, municipale sau de altă natură, precum şi de toate impozitele, directe sau indirecte, altele decât taxa pe valoarea adăugată care trebuie achitată terţilor. Orchestra poate încheia contracte specifice, poate beneficia de subvenţii, sponsorizări, moşteniri, fiind scutită de toate impozitele şi taxele de timbru datorate.

Subvenţia anuală este stabilită de Guvern, fiind prevăzută în bugetul ministerului de resort.

Prevederi similare sunt prevăzute în lege pentru celelalte structuri: „Colours Orchestra”, Centrul Naţional al Cărţii, Opera Naţională, Muzeul de Artă Populară şi alte instituţii culturale de interes naţional.

ITALIA


Legea nr. 800 din 14 august 1967, modificată prin Decretul legislativ din 23 aprilie 1998

Art. 1

Statul consideră că activităţile de operă şi concertistice au un interes public semnificativ, deoarece promovează educaţia muzicală, dezvoltarea culturală şi socială a colectivităţilor. Pentru protecţia şi dezvoltarea acestor activităţi statul intervine cu o finanţare corespunzătoare.

Art. 2 


Fondurile pentru finanţarea activităţilor de operă şi muzicale.

a) Pentru a atinge obiectivele menţionate, vor fi alocate anual, din bugetul de cheltuieli al Ministerului turismului, începând cu exerciţiul financiar 1967, un fond de 12 miliarde lire pentru a fi plata subvenţiilor către organizaţii şi instituţii descrise la art. 6.

b) Un fond alocat subvenţiilor la evenimente de operă, concert, muzică corală
şi balet, desfăşurate în Italia, precum şi pentru creşterea prezentării şi difuzării de activităţi muzicale. Acest fond constă în:
- 60% din procentul de 6,17% reţinut drept taxă din domeniul audiovizualului;

- 60% din procentul de 2% din venitul brut al companiei de radio-televiziune RAI; 

- 2/3 din cota de 6% reţinută drept taxă pentru organizatorii de spectacole şi pariuri sportive.


Valoarea fondul menţionat la litera a) poate fi revizuit la fiecare doi ani având în vedere dezvoltarea organizaţiilor şi instituţiilor menţionate la art. 6 şi cerinţele impuse de organizarea corespunzătoare a activităţilor culturale.

 
O cotă de 25% din fondul anual menţionat la litera b) se alocă teatrelor tradiţionale şi instituţiilor concertistico-orchestrale.

Art. 3 


Pentru a lua în considerare problemele generale cu privire la activităţile culturale, în cadrul Ministerul turismului se înfiinţează Comisia centrală pentru muzică.


Comisia este prezidată de ministrul turismului sau de un secretar de stat delegat, fiind compusă din: a) un director general al spectacolelor; b) un reprezentant al Trezoreriei; c) un reprezentant al Ministerului de Interne; d) un reprezentant al Ministerului Educaţiei; e) un reprezentant al Ministerului Muncii şi Protecţiei Sociale; f) un reprezentant al RAI; g) şase administratori ai operelor autonome, inclusiv chestorul  Teatrului „Scala” in Milano şi chestorul Operei din Roma; h) preşedintele Academiei Naţionale din Santa Cecilia; i) un reprezentant al teatre tradiţionale în art. 28; coregrafi, critici muzicali, etc. (...)


Durata mandatului membrilor este de 3 ani. 


Art. 6

De finanţarea menţionată beneficiază toate instituţiile culturale autonome, recunoscute, conform legii, ca instituţii de interes naţional, precum teatrele din Bologna, Florenţa, Geneva, Napoli, Palermo, Roma, Torino, Trieste, Venezia, Verona, la care se adaugă teatrul „Scala” din Milano (...)

Art.16


Veniturile organismelor autonome de concerte şi operă constau în:


a. contribuţii de stat, regionale şi locale;


b. contribuţii din partea persoanelor fizice şi juridice private;


c. venituri de capital şi de management;


d. venituri ocazionale.

Art.18


Programele anuale ale instituţiilor culturale trebuie întocmite în limita bugetelor, prin   indicarea numărului de evenimente şi a numărului de reprezentări.

Programele anuale de lucru trebuie să indice, în principiu:

a. pentru operă: lucrările, autorii, numele personalului artistic;

b. pentru concerte: caracteristicile concertelor, compoziţiile principale, numele directorilor de program şi a soliştilor;


c. pentru balet: lucrările, coregrafii, soliştii, etc (...)


Art. 19


Spectacole la preţuri reduse

Entităţile culturale trebuie să prezinte un plan de prezentare a unor spectacole cu preţuri reduse pentru studenţi şi muncitori. Acest plan trebuie să cuprindă 20% din reprezentaţiile anuale. În acest scop, trebuie să se aibă în vedere emiterea de abonamente în condiţii favorabile sau rezervarea de locuri la fiecare eveniment.


Art. 22


Defalcarea subvenţiilor de stat


Pentru primii doi ani de aplicare a legii, contribuţia statului este proporţională cu cheltuielile efectuate de către fiecare instituţie pentru funcţionarea corespunzătoare.


După această dată, sumele disponibile vor fi în continuare repartizate între entităţi, luând în considerare: 


a) calitatea şi numărul de producţii artistice create şi prezentate de către fiecare entitate în ultimii trei ani; 


b) media frecvenţei publicului plătitor la spectacole în ultimii trei ani, raportul dintre numărul de spectatori şi capacitatea sălii de teatru; 


c) programul de activităţi, care este aprobat în conformitate cu dispoziţiile legii, ce se desfăşoară în afara graniţelor;


d) sarcinile stabilite pentru funcţionarea centrelor de formare profesională;


e) mărimea contribuţiilor făcute de autorităţile locale.


Plata subvenţiilor de stat de face în proporţie de 3/4 din cuantum la începutul fiecărui an financiar, iar restul se transferă după aprobarea bugetului final de ministrul pentru turism.

Art. 26


Pe lângă activităţile menţionate, pot fi subvenţionate evenimentele culturale de poezie, concerte corale şi balet. Subvenţiile sunt acordate de către ministrul turismului, după consultarea Comisiei centrale, ţinând cont de locul de desfăşurare a evenimentului, importanţa localităţii, interesul turistic, desfăşurarea activităţii în zone defavorizate.


Art. 31


Pentru spectacolele de operă tradiţionale, valoarea subvenţiei poate fi mărită cu 30%, ţinând cont de importanţa evenimentului.


Contribuţiile speciale suplimentare pot fi atribuite astfel:


a) pregătirea operelor compozitorilor italieni, în primă audiţie;


b) pregătirea lucrărilor italiene vechi;


c) punerea în scenă a premierelor de operă. Numărul de spectacole asistate este determinant în decizia de alocare a subvenţiilor.


Art. 34 


Subvenţionarea de evenimente în străinătate

Pentru evenimente de operă, concerte de muzică corală şi balet care urmează să fie prezentate în străinătate, valoarea subvenţiei este stabilită de ministrul turismului, luând în considerare: 

a) numărul de reprezentări şi nivelul lor artistic;

b) locul unde are loc evenimentul;

c) utilizarea orchestrelor, trupelor de balet sau a corurilor italiene.


d) includerea în programe a unui autor italian, al cărui prim spectacol a avut loc în Italia în urmă cu cel puţin 30 de ani sau care nu a avut niciodată nici o reprezentaţie în Italia.



Art. 40 


Fondul Special

Ministerul Turismului deţine un fond special de 200 de milioane de lire pentru:

a) susţinerea eforturilor de a difuza muzică italiană şi pentru îmbogăţirea culturii
muzicale;

b) închirierea de săli;


c) cheltuieli de transport pentru artişti şi echipamente;


Pe lângă fondul special de 200 de milioane de lire, ministerul gestionează un fond 100 de milioane lire pentru:


a) subvenţii acordate trupelor promovate de către autorităţile locale, instituţii,
cetăţeni;


b) subvenţii pentru turnee în Italia şi străinătate, cu un minim de cel puţin 150 de concerte pe an.


Subvenţiile se acordă de către ministrul turismului, după consultarea Comisiei Centrale.

SLOVACIA


Legea Consiliului Naţional al Republicii Slovace din 21 decembrie 1992 privind fondurile de artă 


§ 1 


(1) Sunt înfiinţate următoarele fonduri pentru sprijinirea creaţiilor literare, ştiinţifice şi artistice: 


a) un fond literar pentru activităţi creative în domeniile de exprimării, teatru, film, radio şi televiziune, divertisment 


1. literatură originală, 


2. literatură ştiinţifică şi de specialitate, 


3. jurnalism şi fotografie de jurnalism, 


4. traducere, 


5. teatru, radio, film, televiziune şi artă de divertisment; 


b) un fond pentru muzică


1. creaţie de muzică clasică, 


2. muzică populară, 


3. reproduceri, 


4. ştiinţa muzicii şi critică; 


c) un fond pentru artă


1. crearea de artă originală, 


2. arhitectură, 


3. fotografie de artă, 


4. restaurare, 


5. artă practică, 


6. teoria artei şi critică. 


Fondurile sunt persoane juridice care sunt înregistrate în Registrul Comerţului în conformitate cu reglementările speciale (...) 


§ 2 


(1) Fondurile sunt instituţii publice naţionale, care îşi desfăşoară activitatea în domeniul cultural.

 
(2) Misiunea principală a fondurilor este aceea de a sprijini creaţia literară, ştiinţifică şi activitatea artistică, în conformitate cu interesele naţionale şi culturale din Slovacia. 


(3) Fondurile au de îndeplinit misiuni în următoarele domenii: 


a) crearea condiţiilor materiale necesare pentru creaţia de lucrări şi spectacole artistice, 


b) acordarea de burse, în special pe termen lung, burse de creaţie, de prestigiu, premii, finanţări şi împrumuturi, pentru sprijinirea activităţilor creative,


c) înfiinţarea de fundaţii cu profil cultural în concordanţă cu reglementările speciale. 


(4) Detalii cu privire la misiunea şi sarcinile Fondurilor individuale şi mijloacele pentru punerea lor în aplicare a sarcinilor vor fi precizate în statutele lor, care vor fi aprobate de către ministrul culturii, pe baza propunerilor Consiliilor de conducere ale fondurilor. 

§ 3 


(1) Baza de finanţare a fondurilor este formată din contribuţiile obţinute din taxele de autor, impozitarea onorariilor artiştilor, a contribuţiilor depuse pentru utilizarea operelor publice, contribuţiile utilizatorilor de lucrări de artă publică, impozitarea remuneraţiilor producătorilor şi importatorilor de produse culturale, a sumelor obţinute din producţiile de televiziune (înregistrări, imagini, sunet), precum şi din operele cinematografice. 


(2) În plus, faţă de taxele şi contribuţiile menţionate la para 1, sursele de venit ale fondurilor vor fi create şi din impozitarea activităţilor şi afacerilor cu bunuri personale, cadouri, donaţii, contribuţii de stat pentru fondul de cultură, contribuţii de sponsorizare,  moşteniri, precum şi din veniturile fundaţiilor. 


§ 4 


(1) Fondurile vor fi administrate de către consiliile şi comitetele alese. Membrii acestor comitete vor fi aleşi din cadrul persoanelor ce fac parte din asociaţii de creaţie culturală sau asociaţii profesionale, care-şi desfăşoară activitatea în domeniu (...)

 
(4) Remuneraţia membrilor consiliilor se realizează conform legislaţiei muncii (...).


(6) Statutul fondului reglementează reprezentarea fondurilor în raporturile juridice, metodele de semnare a documentelor, răspunderea, relaţiile interne de vot, audit financiar, precum şi alte detalii.


§ 5 


(1) Beneficiarii de redevenţe din taxele de execuţie şi reproducere vor vărsa o contribuţie de 2% din venitul brut  la fond, cu excepţiile prevăzute în alin. 2 şi 3. 


(2) Moştenitorii titularilor drepturilor de autor vor vărsa la fond, un cuantum egal cu 3% din venit, în cazul în care venitul lor anual din redevenţe este cuprins între 50.000 şi 100.000 de coroane/an
, iar dacă acest venit este mai mare de 100.000 de coroane/an, ei vor vărsa o contribuţie de 5% totalul veniturilor anuale brute. 


(3) Contribuţiile în conformitate cu alin 1 nu sunt returnabile pentru persoanele care desfăşoară activităţi dependente, conform Legii privind taxele şi impozitele.


§ 6 


(1) O persoană fizică/juridică care plăteşte o taxă, poate deduce contribuţia în conformitate cu §5 alin. 1, iar în cazurile menţionate la § 5 alin. 2, acestea pot deduce o contribuţie sub forma unei  plăţi în avans în valoare de 2%. Ei vor percepe şi returna sumele deduse în data de 20 a lunii următoare, pentru un anumit fond. 


(2) Destinatarii unor redevenţe, conform dispoziţiilor § 5 sunt obligaţi să plătească într-un fond special, diferenţa dintre contribuţia plătită sub forma unui deduceri în avans şi contribuţia pe care acestea sunt obligate să o ramburseze nu mai devreme de data de 31 ianuarie a anului următor. 


§ 7 


(1) Fondul literar va primi contribuţii din taxe pentru crearea şi utilizarea 


a) opere de artă literară, cu excepţia lucrărilor legate de acestea (alin. 3) şi a operelor muzicale fără text (alin 2 lit. a), 


b) lucrări speciale, lucrări literare cu caracter ştiinţific şi programe de calculator, 


c) opere utilizate în jurnalism (contribuţiile la periodice, presă, radio şi televiziune), inclusiv fotografie de reportaj, 


d) spectacole artistice realizate în timpul prezentării de lucrări literare artistice, spectacole artistice realizate în timpul prezentării operelor muzicale cu text, de teatru,  în timpul creării de opere cinematografice şi lucrări desemnate pentru radio sau pentru programe de televiziune, cu excepţia înregistrărilor efectuate în cursul prezentării de lucrări muzicale (...)


(2) Fondul de muzică va primi contribuţii din taxe pentru crearea şi utilizarea: 


a) de opere muzicale fără text şi o parte din lucrările de teatru muzical, film documentar şi lucrări artistice folosite în radio şi televiziune, 


b) de lucrări artistice realizate în timpul prezentării de opere muzicale fără text, o parte din operele teatrale, film documentar şi lucrări folosite în radio şi televiziune, 


(3) Fondul de Arte Plastice va primi contribuţii din taxe pentru crearea şi utilizarea operelor de artă plastică, inclusiv de artă arhitectonică şi din lucrări de restaurare, precum şi lucrări de artă aplicată şi fotografie, cu excepţia celor de la alin 1 lit c). 


§ 8 


Fondurile vor primi contribuţii de la autori şi artişti care au reşedinţa permanentă în Republica Slovacă. 


§ 9 


Fondurile sunt autorizate să efectueze activităţi de audit a registrelor contabile şi a altor documente de plată ale subiecţilor (...)


§ 10 


(1) O persoană fizică/juridică are dreptul să se angajeze personal pentru activităţi care utilizează creaţii ştiinţifice sau artistice, opere literare, în conformitate cu reglementările speciale în domeniu.


(2) Contribuţiile pentru utilizarea operelor publice vor fi colectate de fonduri. Aceste contribuţii pot fi, de asemenea, colectate de către persoanele juridice autorizate să reprezinte autori în exercitarea drepturilor lor, conform Legii nr. 35/1965 privind drepturile de autor. 


§ 11 


(1) Pentru publicarea unui operelor literare, artistic sau ştiinţifice, în formă de publicare neperiodică, editorul va deduce o contribuţie în valoare de 2% din veniturile obţinute din vânzare. 


 (2) Un editor care imprimă periodice va deduce la publicarea unei lucrări cu titlu gratuit, menţionată în alin 1, o contribuţie în valoare de 25% din suma pe care ar fi fost obligat să o plătească drept taxă de autor, în cazul în care opera nu ar fi fost liberă.


§ 12 


(1) Pentru prezentarea publică a unei opere de teatru, inclusiv a coloanei muzicale, pentru difuzarea unei lucrări prezentate în programe de radio şi televiziune, prezentarea înregistrărilor sonore produse, precum şi pentru utilizarea unui produs literar, artistic sau ştiinţific, cu titlu gratuit, un utilizator va deduce o contribuţie în valoare de 25% din suma pe care ar fi fost obligat să o plătească drept taxă de autor, în cazul în care opera nu ar fi fost liberă. 


(2) Pentru prezentarea publică a unei opere literare, un utilizator al lucrărilor va deduce o contribuţie în cuantum de 20% din suma pe care ar fi fost obligat să o plătească drept taxă de autor, în cazul în care opera nu ar fi fost liberă (...) 


§ 13 


Pentru expunerea publică a unei opere de artă plastică, inclusiv a unei opere fotografice, un utilizator va plăti o contribuţie în valoare de 5% din taxa de autor.


§ 14 


Pentru prezentarea publică non-teatrală a unei opere muzicale cu titlu gratuit, o persoană fizică/juridică, care a acordat un drept exclusiv de permisiune pentru utilizarea operei, trebuie să depună o contribuţie în valoare de 2% din beneficiul net obţinut dintr-o astfel de prezentare, pentru toate producţiile difuzate.


§ 15 


Pentru radiodifuzarea operelor literare şi muzicale cu titlu gratuit, un utilizator va plăti o contribuţie în sumă de 0,14% din taxele de licenţă/an, iar Fondul literar şi cel muzical vor primi 40%, respectiv 60% ​​din suma astfel obţinută. 


§ 16 


Pentru televizarea operelor literare, muzicale, a lucrărilor de artă plastică, cu titlu gratuit, un utilizator va plăti o contribuţie în cuantum de 0,1% din taxele de licenţă, astfel încât Fondul Literar va primi 50%, Fondul muzical 35%, iar Fondul de Arte Plastice 15%, din suma astfel obţinută. 


§ 17 


Pentru vânzarea de înregistrări audio-vizuale ale pieselor de teatru, producătorul va plăti autorilor cuantumul total al onorariilor de utilizare a operelor literare sau muzicale libere.

a) opere literare (inclusiv operele muzicale cu text) 5%, 


b) operele muzicale fără text 15%. 


§ 18 


(1) Pentru utilizarea operelor libere în timpul proiecţiei publice a filmelor comerciale, un utilizator va plăti o contribuţie în sumă de 


a) 15% din cuantumul total al onorariilor, pentru autorii părţilor literare,


b) 10% din cuantumul total al onorariilor, pentru autorii părţilor muzicale, 


c) 2% din cuantumul total al onorariilor, pentru autori operelor de artă din material plastic, inclusiv fotografie, într-un an calendaristic (...) 


§ 19 


Contribuţiile menţionate se plătesc într-o perioadă cuprinsă între 4 săptămâni şi 3 luni.


§ 20 


Utilizatorii de lucrări sunt obligaţi să plătească o contribuţie de 1% pentru utilizarea operelor. 


a) publicarea, distribuţia şi vânzarea unei lucrări în formă neperiodică, din preţul de vânzare a tuturor copiilor;


b) tipărirea unei lucrări imprimate într-un periodic, din taxa de autor, 


c) prezentarea publică a operelor teatrale, din venitul total obţinut din vânzarea de bilete, 


d) prezentarea de pictorale şi înregistrări de sunet, din venitul total obţinut din vânzare, 


e) emisiuni de radio şi televiziune, din totalul veniturilor obţinute din taxa de intrare, astfel încât Fondului Literar va primi 50%, Fondul muzical 35%, iar Fondul de Artă Plastică 15% din această sumă, 


f) proiecţia publică a filmelor, din totalul veniturilor obţinute din taxa de intrare, astfel încât Fondului Literar va primi 50%, Fondul muzical 35%, iar Fondul de Artă Plastică 15% din această sumă, 


g) prezentarea publică ne-teatrală a operelor muzicale, din taxa pentru dreptul de autor, fiecare unitate de producţie, 


h) difuzarea de copii de opere de artă pe suport plastic, inclusiv lucrări fotografice, din venitul total obţinut din exemplarele vândute sau copiile difuzate, 


i) expoziţii publice de opere de artă, din totalul veniturilor obţinute din taxa de intrare, 


j) utilizarea operelor arhitectonice pentru prezentare spaţială sau din utilizarea repetată a acestor lucrări, din costul unui proiect arhitectonic.
	� 25.000-50.000 euro





PAGE  
13
DIRECŢIA STUDII ŞI DOCUMENTARE LEGISLATIVĂ


